Tölvuþjónusta Vesturlands og Samhæfni sameinast Tölvufyrirtækin Samhæfni og Tölvuþjónusta Vesturlands hafa sameinað krafta sína og tók sameiningin gildi 1. ágúst sl . Tölvuþjónusta Vesturlands rekur tölvuverslanir og verkstæðisþjónustu á Akranesi og Borgarnesi og er Samhæfni með hliðstæðan rekstur í Reykjanesbæ . “ Markmið sameinaðs fyrirtækis er að veita fyrirtækjum og einstaklingum á Suðurnesjum og Vesturlandi heildarlausnir í upplýsingatækni . Samhæfni og TV bjóða tæknivörur frá öllum helstu framleiðendum heims ásamt fjölmörgum hugbúnaðarlausnum sem þarf til almenns reksturs fyrirtækja . Einnig rekur fyrirtækið metnaðarfulla verkstæðis - og tækniþjónustu fyrir einstaklinga og fyrirtæki , ” segir Eggert Herbertsson , framkvæmdastjóri hins nýja félags í samtali við Skessuhorn . Hann hefur verið framkvæmdastjóri Tölvuþjónustu Vesturlands ehf . Eggert segir að með sameiningunni sjái eigendur mikil tækifæri til hagræðingar og aukinnar sóknar á markaðssvæðum sínum . Unnið verður að samræmingu og útvíkkun starfseminnar næstu mánuðina og geta viðskiptavinir átt von á jákvæðum breytingum á öllum starfsstöðvum . Ómar Örn Ragnarsson mun áfram starfa sem rekstrarstjóri í verslun Tölvuþjónustu Vesturlands í Borgarnesi og Ólafur Rúnar Sigurðsson verður rekstrarstjóri í verslun fyrirtækisins á Akranesi . Alls verða 12 starfsmenn hjá hinu sameinuða fyrirtæki og er áætluð ársvelta 2007 um 350 milljónir . Á myndinni eru eigendur TVS , en á myndina vantar Ómar Örn.